चचेंडा

चचेंड़ा (Snake gourd)एक सब्जी है। वैकल्पिक नाम चचिण्डा है।इसका पौधा लतादार लौकी की तरह होता है। इसकी लता तना या लकड़ी के सहारे ऊंचाई पर चढ़ कर झाड़ पर फ़ैल जाती है। इसकी खेती भी होती है। इसका वानस्पतिक नाम Trichosanthes cucumerina है। इसकी लम्बाई 150 सेंटीमीटर तक हो सकती है।

अन्य भाषाओं में चचेंडा के नाम 
लैटिन: Trichosanthes cucumerina
अंग्रेजी: Snake Gourd 
संस्कृत: चिचिंड, सुदीर्घ, अमृत फल 
बांग्ला: चिचिंडा, चिचिंगा
मराठी : तरकाकडी, गोड पडवळ 
गुजराती: पांडोला, पण्डोलुं 
तेलगु: पोटल काया, पोटला काया

पुष्प 
इसके पुष्प  पांच  पंखुड़ियों वाले तथा श्वेत रंग के होते हैं

फल 
इसके फल लम्बे धारीदार श्वेत या हरे रंग के दोनों ओर नुकीले होते हैं। खेतों की अपेक्षा ऊपर झाड़ पर लटकने वाले फलों की लम्बाई अधिक होती है।

गुण
इसकी सब्जी अत्यन्त गुणकारी एवं परवल के समतुल्य होती है।अफ्रीका में टमाटर के स्थान पर प्रयुक्त होता है।

सन्दर्भ  
फल सब्ज़ियाँ